**ΕΛΛΗΝΙΚΗ ΔΗΜΟΚΡΑΤΙΑ** Bόλος, 9 Δεκεμβρίου 2019

**ΔΗΜΟΣ ΒΟΛΟΥ** Αρ. πρωτ.: 104847

**ΔIEYΘYNΣH OIKONOMIKΩN**

**TMHMA ΠPOMHΘEIΩN**

Ταχ. Δ/νση: Πλατεία Ρήγα Φεραίου

ΤΚ 38333

Πληροφορίες: Μ. Παπαϊωάννου

Tηλέφωνο: 2421350177

E-mail: m.papaioannou@volos-city.gr

 **Προς**: κάθε ενδιαφερόμενο

**ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΑΣ**

για την **«προμήθεια τροφών για τα αδέσποτα ζώα του Δημοτικού Καταφυγίου»**

Ο Δήμος Βόλου που είναι υπεύθυνος για την εύρυθμη λειτουργία του Δημοτικού Καταφυγίου και για την ευζωία των περίπου 50 ζώων που φιλοξενούνται καθημερινά στους χώρους του, για την τροφοδοσία των συσκευών σίτισης αδέσποτων ζώων που έχουν τοποθετηθεί σε σημεία της πόλης, καθώς και για τη σίτιση αδέσποτων ζώων της πόλης σε συνεργασία με τα φιλοζωικά σωματεία, θεωρεί απαραίτητη την προμήθεια τροφών για τα αδέσποτα ζώα, ανάλογα με το είδος, την ηλικία και την κατάσταση της υγείας τους όπως ορίζουν οι Ν. 4039/12 και Ν. 4235/14.

Η Δ/νση Κοινωνικής Προστασίας, ΚΑΠΗ & Δημόσιας Υγείας, ύστερα από καταγραφή των αναγκών των ζώων σε εβδομαδιαία βάση, συνέταξε την από 26-11-2019 Μελέτη (τεχνικές προδιαγραφές-ενδεικτικός προϋπολογισμός-συγγραφή υποχρεώσεων) που μας διαβιβάστηκε με το υπ’ αριθ. 102961/2-12-2019 έγγραφό της. Αναλυτικότερα:

**ΤΕΧΝΙΚΕΣ ΠΡΟΔΙΑΓΡΑΦΕΣ**

Οι τροφές θα πρέπει να πληρούν τις τεχνικές προδιαγραφές οι οποίες περιγράφονται παρακάτω, αποτελούν αναπόσπαστο μέρος της παρούσας μελέτης και έχουν ως εξής:

1) **Κροκέτες συντήρησης** για σκύλους από δημητριακά, κρέας και παράγωγα αυτού, έλαια και λίπη,  παράγωγα φυτικής προέλευσης, μεταλλικές ουσίες, πρόμειγμα βιταμινών και ιχνοστοιχείων

**Χημική ανάλυση:**

Ολ. Πρωτεΐνες :23 % - 25%

Λίπη : 8% - 10%

Τιμή μονάδος : εβδομήντα λεπτά του Ευρώ /κιλό (0,70 Ευρώ/κιλό).

 2) **Κροκέτες ενέργειας** για σκύλους από υδρολυμένο κρέας κοτόπουλου. ιχθυάλευρο, καλαμπόκι, σιτάρι, λίπος κοτόπουλο, φυτικό λίπος, χλωριούχο νάτριο, χολίνη, μείγμα βιταμινών και ιχνοστοιχείων.

**Χημική ανάλυση:**

Ολ. Πρωτεΐνες : 28% - 30%

Λίπη :12% - 14%

Τιμή μονάδος : Ένα Ευρώ και δέκα λεπτά /κιλό (1,10 ευρώ/κιλό).

3) **Κροκέτες κουταβιών** από δημητριακά, κρέας κοτόπουλου και παράγωγα αυτού, έλαια και λίπη,  παράγωγα φυτικής προέλευσης, μεταλλικές ουσίες, πρόμειγμα βιταμινών και ιχνοστοιχείων

**Χημική ανάλυση:**

Ολ. Πρωτεΐνες : 28% - 30%

Λίπη :8% - 11%

Τιμή μονάδος : Ένα Ευρώ και δέκα λεπτά /κιλό (1,10 ευρώ/κιλό).

 4) **Κονσέρβες σκύλων** περίπου 1250 gr /τεμάχιο

Τιμή μονάδος : Ένα Ευρώ και είκοσι λεπτά /τεμάχιο (1,20 ευρώ/τεμάχιο)

Στις παραπάνω τιμές δεν συμπεριλαμβάνεται ο ΦΠΑ 24%.

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Α/Α** | **Είδος** | **Ποσότητα** | **Μονάδα μέτρησης** | **Τιμή ανά μονάδα μέτρησης** | **Σύνολο** | **ΦΠΑ** | **Ποσό ΦΠΑ** | **Σύνολο με ΦΠΑ** |
| 1 | ΚΡΟΚΕΤΕΣ ΣΥΝΤΗΡΗΣΗΣ | 21.248 | ΚΙΛΑ | 0,70 | 14.873,60 | 24% | 3.569,66 | 18.443,26 |
| 2 | ΚΡΟΚΕΤΕΣ ΕΝΕΡΓΕΙΑΣ | 1.500 | ΚΙΛΑ | 1,10 | 1.650,00 | 24% | 396,00 | 2.046,00 |
| 3 | ΚΡΟΚΕΤΕΣ ΚΟΥΤΑΒΙΩΝ  | 1.500 | ΚΙΛΑ | 1,10 | 1.650,00 | 24 % | 396,00 | 2.046,00 |
| 4 | ΚΟΝΣΕΡΒΕΣ ~1250gr | 312 | ΤΕΜΑΧΙΑ | 1,20 | 374,40 | 24% | 89,85 | 464,25 |
|  **Σύνολο** | **18.548,00** |  | **4.451,51** | **22.999,51** |

**ΣΥΓΓΡΑΦΗ ΥΠΟΧΡΕΩΣΕΩΝ**

**ΆΡΘΡΟ 1ο ΑΝΤΙΚΕΙΜΕΝΟ**

 Η παρούσα συγγραφή υποχρεώσεων αφορά την προμήθεια ζωοτροφών για τα αδέσποτα για το τμήμα Δημόσιας Υγείας. Τα είδη και οι ποσότητες περιγράφονται αναλυτικά στο έντυπο των ενδεικτικών προϋπολογισμών και την τεχνική έκθεση – τεχνικές προδιαγραφές. Οι ζωοτροφές θα χρησιμοποιηθούν για τη σίτιση των περίπου 50 αδέσποτων ζώων που φιλοξενούνται στους χώρους του Δημοτικού Καταφυγίου, την τροφοδοσία των συσκευών σίτισης αδέσποτων ζώων που έχουν τοποθετηθεί σε σημεία της πόλης, καθώς και για τη σίτιση αδέσποτων ζώων της πόλης σε συνεργασία με τα φιλοζωικά σωματεία.

Η επιλογή του ανάδοχου προμηθευτή, θα γίνει με απευθείας ανάθεση βάση των διατάξεων του Ν. 4412/2016 .με κριτήριο την χαμηλότερη τιμή στο σύνολο των ποσοτήτων. Τα προσφερόμενα είδη να πληρούν τις απαιτήσεις της παρούσας.

Ο ενδεικτικός προϋπολογισμός της προμήθειας ανέρχεται σε **22.999,51 ευρώ με Φ.Π.Α. 24%** και θα βαρύνει τον **Κ.Α.Ε 15.6699.009** του προϋπολογισμού του δήμου για τα έτη 2019-2020.

**ΆΡΘΡΟ 2ο - ΙΣΧΥΟΥΣΕΣ ΔΙΑΤΑΞΕΙΣ**

Η ανάθεση της προμήθειας θα γίνει σύμφωνα με τις ακόλουθες διατάξεις :

 1.Τις διατάξεις του Ν. 4412/2016 «Δημόσιες συμβάσεις έργων, προμηθειών και υπηρεσιών (προσαρμογή στις οδηγίες 2014/24/ΕΕ και 2014/25/ΕΕ), όπως τροποποιήθηκε και ισχύει.

2.Τις διατάξεις των σχετικών άρθρων του Ν.3463/2006 «Κύρωση του Κώδικα Δήμων και Κοινοτήτων».

 3.Τις διατάξεις του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – πρόγραμμα Καλλικράτης».

 4. Τις διατάξεις του Ν. 4555/2018 (ΦΕΚ Α΄133) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα ΚΛΕΙΣΘΕΝΗΣ Ι»] -Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΔΣΑ – Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και άλλες διατάξεις.

 5**.** Τις διατάξεις τουN. 4039/2012 <<Για τα δεσποζόμενα και αδέσποτα ζώα συντροφιάς και την προστασία των ζώων από την εκμετάλλευση ή τη χρησιμοποίηση με κερδοσκοπικό σκοπό και όπως αυτός τροποποιήθηκε από τον Ν 4235/2014.

**ΆΡΘΡΟ 3ο – ΣΥΜΒΑΤΙΚΑ ΤΕΥΧΗ**

 Συμβατικά τεύχη αυτής της προμήθειας, κατά σειρά ισχύος, ορίζονται:

1. Η Συγγραφή Υποχρεώσεων.
2. Ο ενδεικτικός προϋπολογισμός μελέτης της προμήθειας.

3. Η τεχνική έκθεση και οι οριζόμενες και ισχύουσες τεχνικές προδιαγραφές*.*

**ΆΡΘΡΟ 4ο - ΤΡΟΠΟΣ ΔΙΕΝΕΡΓΕΙΑΣ ΤΗΣ ΠΡΟΜΗΘΕΙΑΣ**

 Η εκτέλεση της προμήθειας αυτής θα πραγματοποιηθεί με απευθείας ανάθεση, για τις προσφορές που πληρούν τις τεχνικές προδιαγραφές, σύμφωνα με τις διατάξεις του Ν.4412/2016, όπως τροποποιήθηκε και ισχύει.

**ΆΡΘΡΟ 5ο ΠΑΡΑΔΟΣΗ ΕΙΔΩΝ**

 Τα υπό προμήθεια είδη πρέπει να παραδίδονται μηνιαία και αν απαιτηθεί και περισσότερες φορές τον μήνα στο χώρο του Δημοτικού Καταφυγίου στη θέση “Μαραθάς” στις Γλαφυρές, με βάση το δελτίο παραγγελίας της Υπηρεσίας και ανάλογα με τις εκάστοτε ανάγκες των ζώων που φιλοξενούνται εκεί.

 Η διάρκεια υλοποίησης του αντικειμένου της Σύμβασης θα ολοκληρωθεί στη διάρκεια ενός (1) έτους από την ανάρτησή της στο ΚΗΜΔΗΣ, ή μέχρι εξαντλήσεων των συμβατικών ποσοτήτων, ότι από τα δυο συμβεί πρώτο.

Τα έξοδα συσκευασίας του προϊόντος, κατάλληλης μεταφοράς και παράδοσης στο χώρο του Δημοτικού Καταφυγίου, βαρύνουν τον προμηθευτή, που θα τα μεταφέρει με δικό του μέσο.

**ΆΡΘΡΟ 6ο- ΕΓΓΥΗΣΕΙΣ**

 Ο προμηθευτής είναι υποχρεωμένος να αντικαθιστά τα παραπάνω είδη με καινούρια σε περίπτωση που αυτά δεν τηρούν τις προδιαγραφές.

Επίσης αν η κατανάλωση των τροφών προκαλέσει προβλήματα υγείας στα ζώα του Δημοτικού Καταφυγίου, η Υπηρεσία έχει το δικαίωμα να αξιώσει την αντικατάσταση αυτών με άλλες τροφές.

**Η ημερομηνία λήξης των τροφών θα πρέπει να είναι τουλάχιστον ένα (1) έτος από την ημερομηνία παράδοσης.**

**ΆΡΘΡΟ 7ο – ΤΡΟΠΟΣ ΠΛΗΡΩΜΗΣ**

 Η πληρωμή της αξίας των ειδών θα γίνεται τμηματικά. Μετά την υπογραφή της σύμβασης, θα παραλαμβάνεται κάθε μήνα η ποσότητα τροφών ανάλογα με τις ανάγκες του Δημοτικού Καταφυγίου και κατόπιν έγγραφης εντολής από την υπηρεσία και στη συνέχεια θα συντάσσεται το πρωτόκολλο παραλαβής της προμήθειας, προκειμένου να πραγματοποιηθεί η πληρωμή του προμηθευτή.

 Σε περίπτωση αδυναμίας του προμηθευτή να προμηθεύσει τα είδη ή σε παρατηρούμενες καθυστερήσεις παράδοσης των τροφών, ο Δήμος έχει το δικαίωμα να λύσει την σύμβαση και να κηρύξει τον προμηθευτή έκπτωτο σύμφωνα με τις ισχύουσες διατάξεις, επιβάλλοντας στον προμηθευτή τις από το νόμο προβλεπόμενες κυρώσεις.

**ΆΡΘΡΟ 8ο - ΤΕΧΝΙΚΑ ΣΤΟΙΧΕΙΑ ΠΡΟΣΦΟΡΑΣ**

 Τα προσφερόμενα είδη πρέπει να είναι σύμφωνα με τις τεχνικές προδιαγραφές.

Πρέπει να δοθούν χωριστά τιμές για όλα τα είδη.

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

Μαζί με την **οικονομική προσφορά** οι ενδιαφερόμενοι πρέπει να καταθέσουν:

Προς απόδειξη της μη συνδρομής των λόγων αποκλεισμού από τη συμμετοχή στη διαδικασία σύναψης σύμβασης, **υπεύθυνη δήλωση** που να αναφέρει:

**1.** ότι δεν υπάρχει εις βάρος τους τελεσίδικη καταδικαστική απόφαση για έναν από τους ακόλουθους λόγους του αρθρ. 73 παρ. 1 του Ν. 4412/2016

Α) συμμετοχή σε εγκληματική οργάνωση

Β) δωροδοκία

Γ) απάτη

Δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες

Ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας

ΣΤ) παιδική εργασία και άλλες μορφές εμπορίας ανθρώπων

Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) & προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων (Α.Ε.), τον Διευθύνοντα Σύμβουλο καθώς και όλα τα μέλη του Διοικητικού Συμβουλίου,

και σύμφωνα με το αρθρ. 73 παρ. 2 του Ν. 4412/2016

**2.** - ότι είναι ενήμεροι ως προς τις φορολογικές υποχρεώσεις τους

**3.** - ότι είναι ενήμεροι ως προς τις εισφορές κοινωνικής ασφάλισης (κύριας και επικουρικής) σε όλους τους οργανισμούς ασφάλισης που υπάγονται

Ο Ανάδοχος που θα προκύψει υποχρεούται να προσκομίσει τα πρωτότυπα των παραπάνω δικαιολογητικών, πριν την απόφαση ανάθεσης.

**Ανάδοχος θα αναδειχθεί αυτός που θα δώσει τη χαμηλότερη τιμή στο σύνολο των ειδών της προμήθειας**.

Παρακαλείσθε να καταθέσετε την προσφορά σας στο Τμήμα Προμηθειών του Δήμου Βόλου (πλατεία Ρήγα Φεραίου, Τ.Κ. 38333), με τα πλήρη στοιχεία της εταιρείας σας το αργότερο **έως την Τετάρτη 11 Δεκεμβρίου 2019 και ώρα 14:00.**

Ακολουθεί υπόδειγμα οικονομικής προσφοράς και υπεύθυνης δήλωσης για την περίπτωση 1.

Παρακαλούμε όπως προσκομίσετε εσώκλειστη οικονομική προσφορά έως την Τετάρτη

**Η Προϊσταμένη**

**του Τμήματος Προμηθειών**

**Κεχαΐδου Αρετή**

**ΟΙΚΟΝΟΜΙΚΗ ΠΡΟΣΦΟΡΑ**

**για την «προμήθεια τροφών για τα αδέσποτα ζώα του Δημοτικού Καταφυγίου»**

Της επιχείρησης ………………………………………………….…………, Α.Φ.Μ./Δ.Ο.Υ. ……………..……….………………., έδρα ……………...., οδός …………………., αριθμός ……, τηλέφωνο …………………., fax ………….., email: ……………………………..

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Α/Α** |  **Είδος** | **Ποσότητα** | **Μονάδα μέτρησης** | **Προσφερόμενη τιμή ανά μονάδα μέτρησης** | **Σύνολο** | **ΦΠΑ** | **Ποσό ΦΠΑ** | **Σύνολο με ΦΠΑ** |
| 1 | ΚΡΟΚΕΤΕΣ ΣΥΝΤΗΡΗΣΗΣ | 21.248 | Κιλά |  |  | 24% |  |  |
| 2 | ΚΡΟΚΕΤΕΣ ΕΝΕΡΓΕΙΑΣ | 1.500 | Κιλά |  |  | 24% |  |  |
| 3 | ΚΡΟΚΕΤΕΣ ΚΟΥΤΑΒΙΩΝ  | 1.500 | Κιλά |  |  | 24 % |  |  |
| 4 | ΚΟΝΣΕΡΒΕΣ ~1250gr | 312 | Τεμάχια |  |  | 24% |  |  |
|  **Γενικό Σύνολο****Ολογράφως…………………………………………………………………………** |  |

Βόλος, /…/2019

Ο ΠΡΟΣΦΕΡΩΝ

 (υπογραφή-σφραγίδα)